Straumfjorden (Bø)

Straumfjorden er en fjord på vestsida av Langøya i Bø kommune i Nordland. Fjorden har innløp mellom Flaskforet i nord og Leiskjæret i sør og strekker seg to kilometer østover til Straumsjøen. Ytterst i fjorden ligger Kremmarholman og Skjerdingen, mens Vikanøya ligger litt lenger inne. Nord for Vikanøya ligger gården Vikan.

I ytterdelen av Straumfjorden lå tidligere undervannsskjæret Nittingskallen, som var til hinder for skipstrafikken inn til Straumsjøen. Skjæret ble sprengt og fjernet i 2008.

Referanser 

Fjorder i Bø i Vesterålen